ກອງປະຊຸມໃຫຍ່ຜູ້ແທນຊາວໜຸ່ມທົ່ວປະ ເທດຄັ້ງທີ VII ໄດ້ອັດລົງດ້ວຍຜົນສຳເລັດຢ່າງຈົບ ງາມໃນວັນທີ 31 ທັນວາ 2015 ທີ່ຫໍປະຊຸມແຫ່ງ ຊາດ ນະຄອນຫຼວງວຽງຈັນໂດຍໄດ້ມີການຮັບຮອງເອົາຫຼາຍບັນຫາສຳຄັນໜຶ່ງໃນນັ້ນແມ່ນໄດ້ປ່ອນບັດເລືອກຕັ້ງເອົາຄະນະບໍລິຫານງານຊຸດໃໝ່ໂດຍສະຫາຍ ດຣ. ສອນທະນູ ທຳມະວົງ ຖືເລືອກໃຫ້ເປັນເລຂາຄະນະບໍລິຫານສູນກາງ ຊປປລ ຊຸດ ນີ້.
ຊຶ່ງໃຫ້ກຽດເຂົ້າຮ່ວມຂອງສະຫາຍ ດຣ. ບຸນ ທອງ ຈິດມະນີ ກຳມະການກົມການເມືອງສູນກາງພັກ, ປະທານຄະນະກວດກາສູນກາງພັກ, ປະທານອົງການກວດກາລັດຖະບານ, ຫົວໜ້າ ຕ້ານການສໍ້ລາດບັງຫຼວງຂັ້ນສູນກາງ ແລະດຳເນີນກອງປະຊຸມພາຍໃຕ້ການເປັນປະທານຂອງສະຫາຍ ດຣ. ວິໄລວົງ ບຸດດາຄຳ ເລຂາຄະນະບໍ ລິຫານງານສູນກາງຊາວໝຸ່ມປະຊາຊົນ ປະຕິວັດລາວ (ຊປປລ) ຊຸດທີ VI, ມີຄະນະບໍລິຫານງານສູນກາງ ຊປປລ, ຄຊປປລ ກະຊວງ, ອົງການ, ແຂວງ, ຫົວໜ້າຫ້ອງການ, ຫົວໜ້າກົມ, ຮອງກົມ, ພ້ອມດ້ວຍຊາວໜຸ່ມ-ເຍົາວະຊົນ ເຂົ້າຮ່ວມ.
ສະຫາຍ ດຣ.ວິໄລວົງ ບຸດດາຄຳ ກ່າວວ່າ: ກອງປະຊຸມໃຫຍ່ຜູ້ແທນຊາວໝຸ່ມທົ່ວປະເທດຄັ້ງທີ VII ທີ່ໄດ້ດຳເນີນມາເປັນເວລາສອງວັນເຕັມນັ້ນ ແມ່ນໄດ້ພ້ອມກັນ ຄົ້ນຄວ້າ ແລະປະກອບຄຳຄິດຄຳເຫັນ ແລະຮັບຮອງເອົາບົດລາຍງານການເມືອງທີ່ສະເໜີໂດຍ ສະຫາຍ ດຣ.ສອນທະນູ ທຳມະວົງ ຮອງເລຂາຄະນະບໍລິຫານງານ ສູນກາງ ຊປປລ, ເປັນເອກະພາບສູງຮັບ ຮອງເອົາຄາດໝາຍສູ້ຊົນ, ທິດທາງແຜນການພັດທະນາຊາວໜຸ່ມ-ເຍົາວະຊົນລາວ ບັນເຜົ່າແຕ່ປີ 2016-2020, ສຸມທຸກສະຕິປັນຍາໃນການຄົ້ນຄິດ, ປະກອບຄຳເຫັນແລະເປັນເອກະສັນຮັບຮອງເອົາກົດລະບຽບຂອງຄະນະບໍລິການງານສູນກາງ ຊປປລ ແລະກົດລະບຽບເຍົາວະຊົນສະ ບັບປັບປຸງໃໝ່.
ກອງປະຊຸມໄດ້ປ່ອນບັດເລືອກຕັ້ງເອົາ ຄຊປປລ ສະໄໝທີ VII ຊຶ່ງມີຜູ້ສະໝັກ ທັງໝົດ 67 ສະຫາຍ, ຍິງ 11 ສະຫາຍ ແລະ ເລືອກໄດ້ ຄະນະບໍລິຫານງານສູນກາງ ຊປປລ ຊຸດໃໝ່ 61 ສະຫາຍ, ຍິງ 9 ສະຫາຍ, ໂດຍສະຫາຍ ດຣ.ສອນທະນູ ທຳມະວົງ ເປັນເລຂາ, ສະຫາຍ ຄຳຜາ ພິມມະ ສອນ, ສະຫາຍ ອາລຸນໄຊ ສູນນະລາດ ແລະສະຫາຍ ນາງ ວິລະວອນ ພັນທະວົງ ເປັນຮອງເລຂາ, ພ້ອມນີ້ ກອງປະຊຸມໄດ້ເລືອກຕັ້ງເອົາຄະນະກວດກາ, ປະທານ, ຮອງ ປະທານກວດກາຄະນະບໍລິຫານງານ ສູນກາງ ຊປປລ ໂດຍແມ່ນສະຫາຍ ນາງ ວິລະວອນ ພັນທະວົງ ເປັນປະທານກວດ ກາ, ສະຫາຍ ບຸນທັນ ພົມສັກສິດ ແລະສະຫາຍ ແສງດາວ ແກ້ວຂາວມະນີ ເປັນຮອງ.
ຫຼັງຈາກນັ້ນ ທ່ານ ດຣ. ບຸນທອງ ຈິດມະນີ ໄດ້ໂອ້ລົມກອງປະຊຸມຊຶ່ງໄດ້ຊີ້ນຳຫຼາຍວຽກງານທີ່ຈະຕ້ອງໄດ້ເອົາໃຈໃສ່ໃນອະນາຄົດເປັນຕົ້ນ: ຄະນະຊາວໝຸ່ມທຸກ ຂັ້ນແຕ່ສູນກາງຮອດທ້ອງຖິ່ນ, ຮາກຖານ ກ່ອນອື່ນໝົດຕ້ອງເອົາໃຈໃສ່ສຸດຂີດໃນການປົກປັກຮັກສາໝາກຜົນຂອງການປະຕິວັດ, ສືບທອດມູນເຊື້ອອັນດີງາມຂອງຊາດ ແລະຂອງຊາວໝຸ່ມ, ເສີມຂະຫຍາຍຜົນ ງານ ແລະທ່າແຮງບົ່ມຊ້ອນຂອງຕົນ, ຕັ້ງ ໜ້າສຶກສາອົບຮົມພະນັກງານຊາວໝຸ່ມ, ໃຫ້ມີຄຸນທາດການເມືອງໜັກແໜ້ນ, ເປັນເຈົ້າ ການໃນການເຕົ້າໂຮມຄວາມສາມັກຄີ, ຄະ
ນະພັກ, ອົງການປົກຄອງ, ອົງການແນວ ລາວສ້າງຊາດ ແລະອົງການຈັດຕັ້ງມະ ຫາຊົນທຸກຂັ້ນຕ້ອງສືບຕໍ່ເພີ່ມທະວີໃນການສຶກສາອົບຮົມ, ບຳລຸງສ້າງ ແລະສ້າງເງື່ອນ ໄຂເອື້ອອຳນວຍໃນການເຄື່ອນໄຫວພັດ ທະນາ ແລະປົກປ້ອງສິດຜົນປະໂຫຍດອັນ ຊອບທຳຂອງຊາວໜຸ່ມ-ເຍົາວະຊົນລາວ ບັນດາເຜົ່າ, ເອົາໃຈໃສ່ປັບປຸງການຈັດຕັ້ງ ຂອງຕົນໃຫ້ມີຄວາມໜັກແໜ້ນເຂັ້ມແຂງທາງດ້ານປະລິມານ ແລະຄຸນນະພາບ, ຂະຫຍາຍສະມາຊິກໃຫ້ກວ້າງຂວາງ, ອອກແຮງແຂ່ງຂັນສ້າງຂະບວນການຂອງຊາວໜຸ່ມ-ເຍົາວະຊົນ ໃຫ້ມີຄວາມຟົດຟື້ນ, ຫ້າວ
ຫັນ ໂດຍການສືບຕໍ່ຈັດຕັ້ງປະຕິບັດຂໍ້ແຂ່ງຂັນຮັກຊາດ-ພັດທະນາ, ວຽກງານ 3 ສ້າງຂອງພັກ, ດ້ວຍຂະບວນການແຂ່ງຂັນ 4 ບຸກຂອງຊາວໜຸ່ມ ແລະ 3 ດີ 4 ຮູ້ຂອງເຍົາວະຊົນທັນວາຕິດພັນກັບຄຳຂວັນທີ່ວ່າ “ບ່ອນໃດຍາກຊາວໜຸ່ມບຸກ ບ່ອນໃດທຸກຊາວໜຸ່ມມີໜ້າ ເມື່ອໃດຊາດ ຕ້ອງການຊາວໜຸ່ມຂານອາສາ” ໃນຍຸກແຫ່ງຂໍ້ມູນຂ່າວສານ, ຍຸກແຫ່ງ ການເຊື່ອມໂຍງທີ່ມີທັງສິ່ງທີ່ເປັນກາລະ ໂອກາດ ແລະມີສິ່ງທ້າທາຍຫຼາຍປະການ, ສະນັ້ນ ທ່ານ ດຣ. ບຸນທອງ ຈິດມະນີ ຊີ້ ນຳຕື່ມວ່າ: ຊາວໜຸ່ມໃນຍົກສະໄໝໃໝ່ນີ້ ຕ້ອງປູກຈິດສຳນຶກໃຫ້ເຂົາເຈົ້າຮັບຮູ້ ແລະ ເຂົ້າໃຈຢ່າງຖືກຕ້ອງໃນການບໍລິໂພກຂໍ້ມູນ ຂ່າວສານ, ເພີ່ມທະວີການພົວພັນຮ່ວມມື ກັບຊາວໜຸ່ມບັນດາປະເທດເພື່ອນມິດຍຸດທະສາດ, ບັນດາປະເທດໃນພາກພື້ນ ແລະ ສາກົນ, ອົງການຈັດຕັ້ງສາກົນ ແລະອົງການຈັດຕັ້ງທີ່ບໍ່ຂຶ້ນກັບລັດຖະບານເພື່ອຍາດແຍ່ງເອົາການສະໜັບສະໜູນ ແລະ ການຊ່ວຍເຫຼືອ.
ທັງນີ້ກໍເພື່ອແນໃສ່ສ້າງໃຫ້ຊາວໜຸ່ມເຍົາວະຊົນລາວບັນດາເຜົ່າມີຄຸນທາດການເມືອງໜັກແໜ້ນ, ມີນ້ຳໃຈຮັກຊາດອັນດູດດື່ມ,ຈົ່ງຮັກພັກດີຕໍ່ອຸດົມການຂອງ ພັກ, ຂອງຊາດ, ມີຄວາມຮູ້, ຄວາມສາ ມາດກາຍເປັນຜູ້ສືບທອດມູນເຊື້ອຂອງບັນພະບູລຸດ, ເປັນຜູ້ອະນຸລັກຮັກສາ ແລະ ເສີມຂະຫຍາຍວັດທະນະທຳອັນດີງາມຂອງຊາດ, ຂອງເຜົ່າມີຈິດໃຈສາມັກຄີ, ປະຕິບັດສິດພັນທະຂອງພົນລະເມືອງໃຫ້ ຄົບຖວ້ນ, ຕັ້ງໜ້າເຂົ້າຮ່ວມການພັດທະ ນາເສດຖະກິດ-ສັງຄົມ ແລະປົກປັກຮັກ ສາສິ່ງແວດລ້ອມ.